Hyldebusk – tryllebusk

Hyldebusk
tryllebusk
natten er så stille.
Hør en solsorts fjerne sang 
ved den skjulte kilde.

Troldespil
rollespil
lyse lokketriller.
Pan i skovens mørke dyb
sidder nu og spiller.

Heksedans
sexedans
mosekonen brygger.
Ellepigers dansekreds
under hyldeskygger.

Kildesang
vilde sang
hjertes vilde længsel.
Sjælen er en lille fugl.
Kroppen er dens fængsel.

			Jens Frydendal, juni 1997

Denne lille sang savner så frygteligt en melodi!
Jeg har taget den med her, fordi jeg tænker, at måske en dag dukker der en komponist op med en melodi, der passer til den. I givet fald hører jeg gerne fra dig!